Παρακολούθηση της εθνικής πορείας για την επίτευξη του 13ου Στόχου Βιώσιμης Ανάπτυξης του ΟΗΕ
Όσον αφορά τόσο τον μετριασμό της κλιματικής αλλαγής όσο και την προσαρμογή σε αυτή, όπως αναφέρεται στον Στόχο Βιώσιμης Ανάπτυξης του ΟΗΕ υπ’ αριθμ. 13 για Κλιματική Δράση (SDG 13 Climate Action), η Ελλάδα πληροί προς το παρόν, τους διεθνείς κλιματικούς στόχους μείωσης των συνολικών εκπομπών αερίων θερμοκηπίου για το 2020, ενώ έχει αναπτύξει το θεσμικό πλαίσιο για την προσαρμογή στην κλιματική αλλαγή μέσω της εθνικής στρατηγικής προσαρμογής που έχει ήδη ξεκινήσει να εφαρμόζεται με τον Νόμο 4414/2016.  
Η παρακολούθηση του ΣΒΑ 13 για την κλιματική αλλαγή, η σύνθεση πληροφοριών για την πορεία της χώρας και ο συντονισμός των υπηρεσιών για την αξιολόγηση των δεδομένων που έχουν σχέση με τον ΣΒΑ 13 αλλά άπτονται άλλων στόχων του ΟΗΕ είναι σύνθετο έργο το οποίο συνδέεται με την ενσωμάτωση των κλιματικών στόχων σε διάφορα επίπεδα. 
Στο πλαίσιο αυτό απαιτείται η  εκπόνηση ενός έργου με αντικείμενο τη συγκριτική θεώρηση των πεπραγμένων ώστε να τεκμηριώνεται -κατά το δυνατόν- η συγκροτημένη πορεία της χώρας προς επίτευξη των στόχων της βιώσιμης ανάπτυξης του ΟΗΕ που σχετίζονται με την κλιματική αλλαγή και συγκεκριμένα των ΣΒΑ 13 καθώς και των ΣΒΑ 7 και 11 καθώς και ο συντονισμός των διαφόρων δράσεων προσαρμογής και μετριασμού. 
Το έργο θα έχει ενδιάμεσες συνοπτικές εκθέσεις. Η πρώτη έκθεση θα κατατεθεί στο τέλος Απριλίου και στη συνέχεια θα κατατίθεται ανά 2 μήνες έως το τέλος του έτους οπότε και ολοκληρώνεται το έργο.
Κόστος: 20.000 €

Διάρκεια έργου: Έως το τέλος του έτους
Απαιτούμενα προσόντα: Απόφοιτος σχολής ανώτατης εκπαίδευσης και ειδικότερα δίπλωμα μηχανικού ή πτυχίο φυσικομαθηματικών σχολών, οικονομικών σχολών, πολιτικών επιστημών, περιβάλλοντος.

H ανάθεση του έργου θα γίνει στο ερχόμενο ΔΣ που έχει προγραμματιστεί για τις 20/3/2018 με βάση τις σχετικές προσφορές που θα κατατεθούν.
